**ОТЧЕТЕН ДОКЛАД**

**ЗА ДЕЙНОСТТА НА ОБЛАСТНА ДИРЕКЦИЯ “ЗЕМЕДЕЛИЕ ” СЛИВЕН ЗА 2024 г.**













Сливенска област е разположена в югоизточна България и заема територия от 3544.066 кв. км., което представлява 3.19% от територията на страната. На юг тя граничи с Ямболска област, на изток – с Бургаска област, на север – с области Велико Търново, Търговище и Шумен, на югозапад – с област Стара Загора.

Географското положение на областта се оценява като благоприятно от гледна точка на възможностите за нейното развитие. В много голяма степен те зависят от възможностите за интегриране на област Сливен със съседните области, както и създаване на предпоставки за общо използване на ресурси и потенциали за развитие.

В релефно отношение са формирани два района: на север – полупланински и планински, а на юг – равнинен. Климатът е умереноконтинентален със средна годишна температура на въздуха 12.4 °C. Хидроложките запаси в областта не са големи. Основен воден ресурс е р. Тунджа, най-големия приток на р. Марица с водосборен басейн около 7 800 кв. км. От почвените типове най-характерни са карбонатните черноземни смолници, черноземните смолници и излужените черноземни смолници.

В административно отношение областта е разделена на 4 общини - Котел, Нова Загора, Сливен и Твърдица, като най-голям град и областен център е гр. Сливен.

Като резултат от анализа на териториалната структура на икономиката, общините в областта могат да се разделят на 3 групи:

* **Сливен** – **45 бр. землища**, попада в индустриално-аграрна група, с най-голямо значение за промишлеността в областта и с голям дял в аграрния сектор, преобладаваща равнина част, попадаща в нитратно уязвими зони, 19 бр. землища попадат в планинска част.
* **Нова Загора** – **33 бр. землища**, аграрно-индустриална група, с най-голям дял в аграрния сектор и със значителен дял в промишлеността, преобладаваща равнинна част – 3 бр. землища попадат в необлагодетелствани райони - лошопочвени.
* **Котел – 22 бр. землища**, основно аграрна насоченост, стенденция към намаляване дела на индустриалния сектор и повишаване дела на аграрния, 14 бр. землища попадат в планински райони и 6 бр. са в необлагодетелствани райони – лошопочвени
* **Твърдица** – **10 бр. землища**, аграрни насоченост, с тенденция към намаляване дела на индустриалния сектор и повишаване дела на аграрния, от землищата 7 бр. са в планински райони и 2 бр. са в необлагодетелствани райони – лошопочвени.

**Раздел I**

**ОБЩА ИНФОРМАЦИЯ ЗА ОБЛАСТТА**

**І. Растениевъдство**

**1. Площ на земеделските земи, в т.ч. обработваеми**

От баланс по видове територия по предназначение от КВС

|  |  |  |  |  |
| --- | --- | --- | --- | --- |
| **Област** | **Брой землища** | **Обща площ на землищата /ха/** | **За нуждите на селското стопанство /ха/** | **За нуждите на горското стопанство /ха/** |
| **СЛИВЕН** | 111 | 354 329 | 181 605 | 151 388 |

Анализирайки данните в таблицата отчитаме, че площите използвани за нуждите на селското стопанство са 51.3% и за нуждите на горското стопанство са 42.7%.

**2. Общо стопанисвана земеделска земя в Сливенска област през 2023 г. и 2024 г.**

|  |  |  |
| --- | --- | --- |
| **ВИД КУЛТУРИ** | **2023** | **2024** |
| ПЛОЩ (ха) | ПЛОЩ (ха) |
| ЕСЕННИЦИ | 50826 | 48547 |
| ТРАЙНИ | 6940 | 6384 |
| ПРОЛЕТНИЦИ | 31340 | 33880 |
| ВСИЧКО | 89106 | 88811 |

**3. Основни видове отглеждани култури- площи**

Засетите площи с основните видове отглеждани култури в област Сливен през 2024 г.

|  |  |  |
| --- | --- | --- |
| ***Видове основни култури*** | 2023 г.  площ /ха/ | 2024 г.  площ /ха/ |
| *пшеница* | 36200 | 36586 |
| *ечемик* | 6067 | 7402 |
| *маслодаен слънчоглед* | 28381 | 30290 |
| *царевица за зърно* | 2832 | 3535 |
| *Зеленчуци (пипер, домати, картофи, пъпеши, дини, фасул, грах и др.)* | 425 | 496 |
| *Лозя-винени и десертни* | 2761 | 2758 |
| *праскови* | 1493 | 1416 |
| *череши* | 1198 | 1116 |

**4. *Справка за добивите от основните видове култури в област Сливен през 2023 г. и 2024 г. в т/ха***

|  |  |  |
| --- | --- | --- |
| **Oсновни култури** | ***2023*** | ***2024*** |
| **пшеница** | 4.94 | 4.38 |
| **ечемик** | 4.43 | 4.48 |
| **царевица за зърно** | 5.14 | 5.13 |
| **маслодаен слънчоглед** | 1.53 | 1.15 |
| **лозя** | 5.71 | 4.55 |
| **праскови** | 7.56 | 5.98 |
| **череши** | 4.16 | 4.63 |
| **домати** | 11.69 | 12.23 |
| **пипер** | 9.66 | 13.31 |
| **картофи** | 19.04 | 21.95 |

**ІІ. Животновъдство**

Животновъдството е вториосновенподотрасъл на селскотостопанство в областСливен.

Доброто фуражно производство в полската част на областта, общините НоваЗагора и Сливен, създава благоприятни условия за развитие на говедовъдството и свиневъдството, а наличието на ливади и пасища в планинската и полупланинската част, общините Котел и Твърдица, благоприятстват за развитието на овцевъдството, козевъдството и месодайното говедовъдство. Добри традиции съществуват и в областта на пчеларството.

**Брой животни по видове по данни на регистрирани земеделски стопани по Наредба 3/1999 г. на МЗХ за стопанска 2023/2024 година.**

|  |  |  |
| --- | --- | --- |
| **Животните по видове** | **Брой 2023 г.** | **Брой 2024 г.** |
| *Говеда всичко* | *31 517* | *27 233* |
| *Млечни крави* | *13 002* | *11 013* |
| *Месодайни крави* | *7 328* | *6 202* |
| *Биволици* | *1 161* | *996* |
| *Овце майки* | *47 723* | *43 549* |
| *Кози майки* | *8 117* | *8 117* |
| *Птици всичко* | *834 433* | *708 115* |
| *Кокошки. носачки* | *707 365* | *707 365* |
| *Пчелни семейства* | *26 761* | *23 304* |

Наличието на:

* Най-големия Селекционен център със Станция за изкуствено осеменяване и съхранение на генетичните ресурси;
* Информационен център по животновъдство;
* Седалище на Говедовъдния съюз;
* Лаборатория за окачествяване на млякото, обслужваща най-голямата развъдна асоциация в България на Черно-шарената порода, със седалище гр. Добрич;
* Наличие на достатъчен брой преработвателни предприятия за производство на комбинирани фуражи, обслужващи високата продуктивност на животните и млеко- и месо- преработвателни предприятия с голям капацитет и възможности за реализация на продукцията,

**са предпоставка за добро развитие на животновъдство в областта.**

**III. ХИДРОМЕЛИОРАЦИИ**

На територията на **Област Сливен** с цел обезпечаване на селскостопанските площи е изградена Напоително-Отводнителна система „Средна Тунджа” за общините Сливен, Н.Загора и Твърдица и Напоително-Отводнителна система „Каябашко блато” за Община Котел. Изградените площи са в размер на 472559 дка в това число Област Сливен 331 168 дка и Област Ямбол 141 139 дка.

Основен източник на НС „Средна Тунджа” е язовир „Жребчево” – той е многогодишен изравнител с общ обем 400 000 000 м3 и полезен обем 370 000 000 м3. Язовир „Жребчево” е включен в списъка на комплексните и значими язовири.

**Язовир „Жребчево**”

1. Извършен е технически преглед на състоянието на язовирната стена на язовир „Жребчево” и съоръженията към нея.

1.1. Съставен е протокол за технически преглед. Язовирната стена и съоръженията към нея са в добро състояние.

1.2. След извършване на пробни манипулации със затворните органи и другите механизми е констатирано, че същите работят безотказно.

1.3. Изградена е система за контрол – видео-наблюдение на стената и съоръженията посредством шестнадесет броя камери и монитор за едновременно следене на петте камери. Мониторът е в стаята на охраната.

1.4. Анализ на техническото състояние на стената и съоръженията на база на резултатите получени при експлоатацията /водостопански изследвания, прецизна нивелация, пиезометри, филтрация, визуални наблюдения и др./ са обобщени в годишен доклад, който се разглежда на ЕТС. На ЕТС се правят предписания за ремонти и се определя контролния обем на язовира за отделните месеци /периоди/ т. е. определя се обема който не трябва да се надвишава от съображения за сигурност и равномерно разпределяне на притока.

2. Контрол от компетентни контролни органи се извършва периодично от Областна управа, МВР, ОУ на ПБЗН и други.

Сключен е договор с охранителна фирма за охрана на хидровъзела.

Речното русло на река Тунджа след яз.” Жребчево” и бент „Бинкос” са почистени 500 м. след съоръженията.

Аварийният план е актуализиран, съставът на аварийната група е актуализиран съгласно аварийния план /АП/, определени са машините /механизация и автотранспорт/, които ще са на разположение при аварийна ситуация, аварийният склад е оборудван.

Редът за информиране на органите на изпълнителната власт е посочен в аварийния план /схема за оповестяване към АП/.

Локална система за оповестяване при кризисна ситуация на яз.Жребчево е сирена – в кметство с. Баня. **Тя не е интегрирана /свързана/** **с Националната система за ранно предупреждаване и оповестяване / НСРПО /.**

**А/ Хидротехнически съоръжения:**

**Бент „Бинкос”:** Главно водохващащо съоръжение за района на общини Сливен , Кермен, Стралджа. Оразмерен е за 40 м3/сек. Подпришващото съоръжение има 3 бр. стоманени цилиндри с диаметър 2,4 м. и дължина 24 м. и плосък затвор с височина 2,7 м и широчина 5 м. Построен е 1970 г. Нуждае се от периодично почистване на езерото. Обемът на изкопните работи е в порядъка на 100 хил. м3. За целта са необходими много средства, които трудно могат да бъдат осигурени. От 1990 г. до 2005 г. е извършвано два пъти такова почистване. Машинната част на съоръжението вече е износена и се нуждае от подмяна.

**Магистрален канал М-1:** (40-20 м3/сек.) е изграден през периода 1963-1968 година. Дължината му е 50 км. Облицован е с бетонова облицовка. Профилът в по-голямата част е трапецовиден. В началото е оразмерен за 40 м3/сек. След седмия километър при с. Гавраилово в посока на изток е за 20 м3/сек. В резултат на многогодишната му експлоатация на много места облицовката е напукана и фугите са компрометирани. През изминалите години са правени частични ремонти по облицовката. Филтрацията се увеличава ежегодно и в резултат на продължителните пролетни дъждове на редица места има констатации за заблатяване и на населени места – с. Тополчане, с. Калояново, общ. Сливен. Целият канал се нуждае от основен ремонт (облицовка, фуги и вододели).

**Магистрален канал М-2:** Дължина 3,43 км. Оразмерен за 40 м3/сек. Построен е през 1985 г. Каналът е облицован с бетонова облицовка. В добро състояние е. Проблем се създава от липсата на предпазни канавки по лявата берма източно от с. Кортен – в резултат на наноси от повърхностни води се задръства канала с нанос. Необходими са отчуждения на частни земеделски земи, които са непосредствено до канала, за проектиране и изграждане на предпазни канавки и водостоци под дъното на канала.

**Магистрален канал М-3:** Дължина 8,5 км. Оразмерен за 7,2 м3/сек. Построен е през 1975 г. Каналът е облицован с бетонова облицовка. В задоволително състояние е. Проблем създават дюкерите по канала. Постоянно се крадат предпазни решетки. Накрая липсва преливно съоръжение способно да поеме излишните води при внезапно спиране на МВЕЦ „Караново” и МВЕЦ „Събрано”. Необходимо е вземане на кардинално решение за проектиране и изграждане на такова съоръжение.

**Магистрален канал М-1-1:** Дължина 10,3км. Оразмерен за 10,5м3/сек. В добро състояние е. Нуждае се от почистване на облицовката и откосите. Постоянно се крадат предпазни решетки на дюкер „Джиново”.

**Временен напоителен канал „Младово - Нова Загора”:** Каналът е земен необлицован. Използва се ежегодно. Построен е временно до изграждане продължението на М-2. Като всичко временно и той вече повече от 40 г. продължава да се използва. Обрасъл е с растителност и е затлачен. Нуждае се от основно почистване.

**Напоителен канал „Ковачите - Кермен“:** Открит облицован канал. Нуждае се от периодично почистване и ремонти по облицовката и вододелите.

**Главни напоителни канали ГНК-1, ГНК-2, ГНК-3 и ГНК-4:** построени са от „Водните синдикати” преди 1944 г., като открити земни канали. Впоследствие са преминали към „Държавна напоителна система” и са облицовани с бетонова облицовка. Продължават да служат и сега.

**Главен напоителен канал ГНК-1:** Облицован с бетонова облицовка. Дължина 19 км. Като цяло е в лошо състояние. Нуждае се от почистване и възстановяване на вододелите.

**Главен напоителен канал ГНК-2:** Облицован с бетонова облицовка Нуждае се от почистване и възстановяване на вододели .

**Главен напоителен канал ГНК-3:** Облицован с бетонова облицовка Нуждае се от почистване и възстановяване на вододели . През месец ноември 2015 г. е почистен участък от 3 км. в землището на с. Глуфишево и с. Самуилово.

**Главен напоителен канал ГНК-4:** Облицован с бетонова облицовка Нуждае се от почистване, възстановяване на вододели и ново водовземане от М-1, както и довеждащ канал.

**Бент „Мечкарево”:** В добро състояние е. Необходимо е укрепване на левия бряг на р. Тунджа след бента.

**Главни тръбопроводи ГСТ-1, ГСТ-2 (Ф2000 – 1200мм), ГТ-8 и дублиращите им (Ф1200 – 700мм) в район „Нова Загора”:** Изградени са със стоманени и ПНМ тръби. Ежегодно по тях се появяват аварии. Същите се отстраняват с не малко усилия и средства в рамките на 7 дни. По тръбопроводите са правени ремонти – подмяна на участъци със стъклопластови тръби. Необходимо е тази подмяна да продължи. На новите участъци няма проявени аварии (дефекти).

**ГСТ „Стралджа”:** изпълнен със стоманени тръби ф 1420/8 мм. В резултат на дългогодишна експлоатация имаше множество течове поради корозия. Беше изпълнено подмяна на стоманени тръби със стъклопластови на два участъка по 400 м. Стойността на ремонтните работи възлезе на 450 хил. лв. на участък от 400 м. В резултат на извършените ремонти течовете спряха.

**Помпени станции ПС „Тополчане”, ПС „Драгоданово”, ПС „Горно Александрово”, ПС „Могилата”, ПС „Червенаково 1 и 2”, ПС „Радево”, ПС „Жребчево”** са в задоволително състояние и при необходимост могат да подават вода на водоползвателите. Проблеми има по напорните тръбопроводи и обслужващите съоръжения на изравнителите.

**Помпени станции ПС „Камен Тунджа”, ПС „Зимница”, ПС „Жельо Войвода”, ПС „Крушаре-моста”, ПС „Камен Жельо Войвода”, ПС „Чокоба”, ПС „Речица-2”, ПС Самуилово-моста”, ПС „Ковачите”, ПС „Гавраилово”, ПС „Пъдарево”** и някои изравнители към тях не се използват поради липса на интерес за поливане от страна на водоползвателите или друго решение за подаване на вода по гравитачен начин, обрани ел. съоръжения или ликвидиран водоизточник.

**Главни тръбопроводи по напоителните полета:** Проблем е опазване на разпределителните възли. Ежегодно се правят ремонти по тях, където се налага пускане на вода за напояване.

По напоителните полета почти навсякъде, където се извършва напояване се налага възстановяване на хидранти и отстраняване на аварии по напоителните тръбопроводи.

**Полетите площи през 2024 г. са 40034 дка /физически декари/ с общо 5325216 м3 актувани водни маси.**

**Б/ Обектите за предпазване от вредното действие на водите /ОПВВВ/:**

Обекти за предпазване от вредното въздействие на водите са защитни диги, корекции на реки, отводнителни помпени станции, отводнителни системи, включващи открити и закрити отводнители.

На територията на областта има изградени и въведени в експлоатация около 150 км. корекции на реки и дерета и 30 отводнителни полета със закрита дренажна система и открити отводнителни канали, като отводнената земеделска земя е около 190 хил. дка, в т.ч. площта на откритите отводнителни канали в полетата е 6,6 хил. дка.

За нормалната работа на съоръженията, отвеждащи излишните повърхностни и подземни води и предпазващи земеделските земи от преовлажняване и наводняване е необходимо те да се контролират непрекъснато, като откритите водоприемници се почистват периодично от наноси, храстовидна и дървесна растителност. В противен случай, при интензивни валежи и намалена проводимост на съоръженията не са изключени наводнения и вследствие от това - загуби от земеделска продукция, а в екстремни ситуации са застрашени от заливане и пътища от републиканската пътна мрежа и други важни инфраструктурни обекти.

Съоръженията и системите за предпазване от вредното въздействие на водите, съгласно чл. 13, ал.1 т. 3 от Закона за водите са публична държавна собственост. Съгласно чл. 10, ал. 1, т. 2 буква (а) от ЗВ, Държавната политика, свързана с дейностите по експлоатация, изграждане, реконструкция и модернизация на водостопанските системи и съоръжения, се осъществява от Министерство на земеделието и храните.

В изпълнение на разпоредбите на §4, ал. 6 от Закона за водите, със Заповед № РД 09-317/26.03.2012 г., Министърът на земеделието и храните възлага на „Напоителни системи” ЕАД дейностите по стопанисване, поддръжка, експлоатация, опазване и наблюдение на тези водостопански съоръжения.

Годишната задача (2023 г.) за изпълнение на обекти предпазващи от вредното въздействие на водите на територията на „Напоителни системи” ЕАД клон „Средна Тунджа” възлиза на 2,17 млн. лв. В изпълнение на горното сме извършили – изкоп с багер за почистване от нанос - тиня 1288 м3., Разриване с булдозер земни маси – 1200 м3., Изкореняване на пънове – 0 бр.; Към днешна дата на обектите ни работят 1 бр. багер „Драглайн”, един бр. НМК - кофа -1 м3; два колесни - 0.3 м3 и един бр. булдозер Т-170.

**Корекции на реки** - в сравнително добро състояние са. Има изготвени аварийни планове за корекции на реки и дерета при екстремни ситуации. На този етап е необходимо почистване на:

* **Корекция река Новозагорски азмак** /район Н.Загора/ в землищата на с. Езеро, с. Дядово, с. Богданово, с. Любенец и с. Любенова махала – необходимо е почистване от наноси, храсти и дървета до възстановяване проектните параметри на корекцията с цел предпазване от заливане; монтиране на клапи за отвеждане на повърхностните води.
* **Корекция река Сажевица** – има изровени участъци, които се нуждаят от укрепване – заскаляване;

**- Корекция река Сотирска** – нуждае се от почистване (землище с. Тополчане) През 2024 г. бяха укрепени 2 участъка чрез заскаляване на изровени участъци (землище с. Камен );

**- Корекция река Мочурица** – През 2024 г. е почистена (землище с. Мокрен);

**-** **Корекция дере 123** - нуждае се от разриване на земни маси почистване от храсти;

- **Корекция дере 129** - почистено;

- **Корекция дере 90** - почистено;

- **Корекция дере 120** - почистено;

- **Корекция р. Мечкаревски азмак** - почистено;

- **Корекция дерета заустващи в Новозагорски азмак** - от почистване се нуждае 84-С-4; Започнато е почистване;

- **Корекция дерета над М-1** - нуждаят се от почистване (храсти и наноси).

**Отводнителни полета и дерета към тях:**

През **2024 г.** почистени от наноси, храсти и дървета са:

* **ОП Шивачево** - Дере 10
* **ОП Гавраилово-Гергевец, район Речица** - /Маларичен канал/
* **ОП Камен-Ж.войвода** - открити отводнителни канали
* **ОП Кермен – Скобелево** - открити отводнителни канали
* **ОП Желю войвода** - открити отводнителни канали
* **ОП Г. Александрово** - открити отводнителни канали
* **ОП Аврамов** - открити отводнителни канали
* **ОП Тополчане** – отводнител О 10-12
* **ОП Г.Александрово** - Дере 143
* **ОП Блатец** - отводнител О-16-5
* **ОП Блатец** - Дере 135
* **ОП Чокоба** - Дере 3
* **ОП Площи под М-3** - Дере 19

За **2025 година** се предвижда почистване на дерета по следните обекти:

- **ОП „Жельо Войвода – изток”** - дере 126 и К-2 (колектор).

- **В район Нова Загора –** Дере 17, Дере 20, Дере 24, Дере 27 и отводнителните канали 89-О-6, 89-О-2 и 84-С-4.

„Напоителни системи“ ЕАД, клон Средна Тунджа разполага с един хидравличен и един въжено-механичен багер за почистване на дерета и коригирани реки. Багерите са стари и аварират постоянно. За ремонта им са необходими значителни средства, с които „Напоителни системи“ ЕАД не разполага. С останалата налична техника не можем да се изпълнява необходимата за извършване дейност по поддържане на ОПВВВ в нормално състояние. Необходимо е спешно отремонтиране (150 хил. лв.) на авариралата техника, или закупуване на нова такава (1300 хил. лв.). Автомобилите са оборудвани със зимни гуми. Годната техника е заредена с антифриз и масла. Повредената техника се ремонтира според възможностите.

**IV. СЪХРАНЕНИЕ И ТЪРГОВИЯ НА ЗЪРНО**

Към 31.12.2024 г. в област Сливен са вписани 123 обекта за съхранение на зърно. Земеделските производители, които през стопанската 2024 г. произвеждат зърно на площи от 5 и повече декара в областта са 1384. Регистрираните предприятия за преработка на зърно към 31.12.2024 г. са 19.

**Декларираното съхранявано зърно в Обектите за съхранение на зърно – област Сливен, към 31.12.2024 г. е, както следва:**

|  |  |  |  |
| --- | --- | --- | --- |
| **ПШЕНИЦА** | **ЕЧЕМИК** | **ЦАРЕВИЦА** | **СЛЪНЧОГЛЕД** |
| 49506 т. | 1453 т. | 38204 т. | 3351 т. |

**Осреднени резултати от извършено представително окачествяване на добитите през 2024 г. на територията на област Сливен ечемик, пшеница, слънчоглед и царевица:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ЕЧЕМИК** | **Взети проби** | **Партида** | **Влага** | **Хектолитрова маса** | **Белтъчно съдържание** | **Изравненост** | **Културни (зърнени) примеси** | **Чужди примеси** |
| брой | тона | % | kg/ 100 dm3 | % | % | % | % |
| Средни стойности | 21 | 7998 | 10.1 | 65.4 | 13.5 | 80.9 | 0.7 | 0.3 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ПШЕНИЦА-МЕКА** | **Взети проби** | **Партида** | **Влага** | **ХМ** | **ДМГ** | **ОГ** | **ЧХС** | **СП** | **ЧП** | **УЖД** | **Фузариум** | **Алтенарий** |
| брой | тона | % | kg/100dm3 | % | мм | усл. единици | % сухо в-во | сек. | % | % | % |
| Ср. стойности | 40 | 40359 | 10.8 | 76.2 | 26.1 | 7.5 | 58.6 | 12.5 | 404 | 0.2 | 0 | 0 |

|  |  |  |  |  |  |
| --- | --- | --- | --- | --- | --- |
| **Пшеница - мека** | **Групи по БДС 602-87** | | | | |
| I-ва | II-ра | II-ра Б | III+ | III-та |
|  | % | % | % | % | % |
| Сливен | 0 | 10.00 | 90.00 | 0 | 0 |

**Раздел II**

**ДЕЙНОСТИ НА ОД „Земеделие” гр. Сливен**

***2.1. СТРУКТУРА И ЧИСЛЕНОСТ НА ОД”ЗЕМЕДЕЛИЕ” СЛИВЕН В Т.Ч. НА ОСЗ***

Съгласно утвърдения щат, ОД”Земеделие” Сливен (ОД”З”) разполага с **49** щатни бройки – **21** в Дирекцията и **28** в ОСЗ. Общинските служби са **3** на брой по съответните общини: Котел, Нова Загора и Сливен, и **1** (един) офис към ОСЗ – Сливен за община Твърдица.

Според утвърдената структура **49 щатни бройки** са разпределени както следва:

* **7** **бр**. за ръководни длъжности, в т.ч. **4 бр.** в ОД ”З”; по **1 бр.** за ОСЗ гр. Сливен, гр. Нова Загора и гр. Котел;
* **15 бр**. за експертни длъжности в ОД ”З”;
* **18 бр**. за експертни длъжности, в т.ч. **4** **бр**. в ОСЗ – Котел**; 4 бр.** в ОСЗ – Нова Загора и **10 бр.** в ОСЗ – Сливен.
* **9 бр.** за специалисти в ОДЗ и ОСЗ.

***2.2. ДЕЙНОСТИ НА ОД”ЗЕМЕДЕЛИЕ” СЛИВЕН***

***2.2.1. Дейности по Директни плащания - Кампания 2024 г.***

Дейностите по Кампания 2024 г. на територията на област Сливен започнаха преди 01.03.2024 г. със стартиране на организация по Правни основания, за контролиране и предаване от ОДЗ към система ИСАК и по отношение на новостите на НПВУ, вкл. работа по указания в Системата за електронни услуги на ДФЗ.

Регистрацията в ИСАК на земеделски стопани и ползваните от тях площи приключи в указан срок.

***Заявени площи в Област Сливен от основни земеделски култури по схема ОПДУ:***

|  |  |  |
| --- | --- | --- |
| ***Култура*** | ***Площ*** | ***Заявл. Бр.*** |
| слънчоглед | 29581.09 | 935 |
| Винени лозя | 1585.34 | 598 |
| малини | 26.86 | 10 |
| череши | 1083.98 | 607 |
| царевица за зърно | 3337.03 | 299 |
| тиквички | 3.31 | 6 |
| дини | 97.31 | 69 |
| арония | 21.16 | 11 |
| маслодайна роза | 61.98 | 18 |
| шипка | 51.78 | 18 |
| лавандула | 153.01 | 23 |
| кайсии/зарзали | 63.92 | 65 |
| Ливади за косене | 6304.3 | 763 |
| царевица за силаж | 2010.79 | 103 |
| сливи | 463.79 | 279 |
| орехи | 448.65 | 161 |
| рапица - зимна | 3223.46 | 70 |
| бадеми | 238.11 | 152 |
| пипер на открито | 36.68 | 53 |
| овес - зимен | 62.25 | 22 |
| мека пшеница-зимна | 33680.84 | 1104 |
| ечемик-зимен | 7100.49 | 602 |
| праскови/нектарини | 1441.09 | 653 |
| ябълки | 88.08 | 109 |
| Десертни лозя | 109.82 | 103 |
| пъпеши | 62.15 | 57 |
| Постоянни или временни пасища за паша на животни (пасища и мери за паша) | 14702.2 | 469 |
| кориандър | 1079.74 | 106 |
| твърда пшеница | 2086.32 | 34 |
| круши | 28.05 | 47 |
| грах за зърно - зимен | 230.91 | 23 |
| люцерна | 3926.22 | 883 |
| ягоди | 5.65 | 12 |
| краставици | 20.54 | 34 |
| домати | 79.6 | 93 |

***Брой подадени и регистрирани заявления за подпомагане по директни плащания - Кампания 2024 година и заявена площ за подпомагане в Област Сливен:***

|  |  |  |  |  |
| --- | --- | --- | --- | --- |
| **Община** | **Физически лица брой** | **Юридически лица брой** | **Общ брой** | **Площ за кандидатстване /ха/** |
| Котел | 349 | 24 | 373 | 10656.57 |
| Нова Загора | 376 | 90 | 466 | 48023.39 |
| Сливен | 1656 | 190 | 1846 | 62697.31 |
| Твърдица | 228 | 16 | 244 | 6116.41 |
| **Общо област Сливен** | ***2609*** | ***320*** | ***2929*** | ***127493.68*** |

***2.2.2. Дейности по прилагане на схема за държавна помощ*** „***Помощ под формата на отстъпка от стойността на акциза върху газьола, използван в първичното селскостопанско производство”***

* В периода 15-19.04.2024 г. са получени по списък от МЗХ за извършване на корекции на данни от фактурите по схемата за държавна помощ за 2023 г. на следния брой стопани:

|  |  |
| --- | --- |
| **Етикети на редове** | **Брой от УРН** |
| Котел | 2 |
| Нова Загора | 6 |
| Сливен | 38 |
| Твърдица | 9 |
| **Обща сума** | **55** |

* Срок за прием на заявления за подпомагане по схемата за Кампания 2024 от 02.09.2024 г. до 26.09.2024 г., съгласно Заповед на Министъра на земеделието и храните № РД 09-880/12.08.2024 г.

Общ брой приети и обработени заявления - 709 броя, както следва:

|  |  |
| --- | --- |
| **Етикети на редове** | **Брой от URN** |
| Котел | 34 |
| Нова Загора | 224 |
| Сливен | 403 |
| Твърдица | 48 |
| **Обща сума** | **709** |

***2.2.3. Дейности по извършване на специализирани теренни проверки***

В област Сливен теренните проверки стартират след получаване на необходимите данни и документи за специализирани теренни проверки през 2024 г. Във връзка с писмо на МЗХ с изх. № 9166-36/05.07.2024 г., /*наш вх. №РД-12-01-307*/ и Указания към писмото, за извършване на специализирани теренни проверки на физически блокове на МЗХ, в ОД “Земеделие”гр. Сливен бе направена организация за провеждането на същите. Издадена бе Заповед № РД-04-58/15.07.2024 г. за определяне на отговорни лица за теренни проверки, отговорно лице за администриране на дейностите по извършване на теренните проверки, служител, подпомагащ дейността на отговорното лице.

Броят физически блокове за област Сливен за специализирана проверка и риск анализ е общо 934 бр., от които 384 бр. за община Котел, 100 бр. за община Нова Загора, 130 бр. за община Твърдица и 320 бр. за община Сливен.

Проверките приключиха в срок 11.10.2024 г., следва отразяване на данните в протоколите в Регистър теренни проверки /РТП/, уточняване с отговорни администриращи лица и прочие.

***2.2.4. Дейности по прилагане на схема за държавна помощ „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“***

Съгласно Решения на Управителен съвет на Държавен фонд „Земеделие“ през 2024 г. бяха определени няколко срока със съответните указания за прилагането на приема на заявления по държавната помощ:

* регистрирани заявления за периода от 20.03.2024 г. до 09.04.2024 г. са:

|  |  |
| --- | --- |
| ОСЗ | Total брой |
| Котел | 259 |
| Нова Загора | 435 |
| Сливен | 1689 |
| Офис Твърдица | 210 |
| *Обща сума* | *2593* |

**Други форми на информация, в т.ч. състояние на интернет страницата**

Интернет страницата на Дирекцията се поддържа постоянно. Поместената в сайта информация се актуализира периодично и има указващо и помощно значение за всички граждани, занимаващи се със селскостопанско производство.

Регулярно се публикува информация в портала на отворените данни за определените набори от данни, постановени с РМС, като средно годишно рентно плащане, регистрираната земеделска и горска техника за област Сливен и други.

Работи се усилено с Министерство на електронното управление по проекти, включени за изграждането на Единния модел, включително и насочени към електронизация на административните услуги на ОД “Земеделие“ гр. Сливен.

***2.2.5. НАРЕДБА № 3/*29*.01.1999 г. НА МЗХ ЗА СЪЗДАВАНЕ И ПОДДЪРЖАНЕ НА РЕГИСТЪР НА ЗЕМЕДЕЛСКИТЕ СТОПАНИ.***

Предназначението на програмата на регистъра е въвеждане на данни за регистрация/ заверка и отписване на земеделски стопани за текущата година и за местоположението и обхвата на дейността им на базата на подадените от тях анкетни карти и формуляри, въвеждане на данни за актуализация на дейността им през годината, както и изготвяне на справки.

За стопанската **2023-2024 г. /01.10.2023 г. - 30.09.2024 г./** в ОД ”Земеделие” гр. Сливен са регистрирани общо **3 313 бр.** земеделски стопани. Кампанията по пререгистрация стартира на 01.10.2023 г. и приключи на 08.07.2024 г. Нови земеделски стопани се регистрират целогодишно.

Заявления за отписване по чл. 11, ал. 6 от Наредба № 3/29.01.1999 год. за отчетния период са подали  **80 бр.** земеделски стопани.

Регистрирани за първи път през 2024 г. /**нови** земеделски стопани/ - **136 бр**.

За промяна на първоначално подадени данни по чл. 11, ал. 2 /актуализация/, са подали **248 бр.** земеделски стопани.

Регистрацията на земеделските стопани в Регистъра, съгласно Наредба № 3 от 1999 г., служи за набиране на информация за земеделските стопани и за дейността им с цел подпомагане на земеделието и развитието на селските райони. Дейността по поддържане на регистъра обхваща: регистрация на нови земеделски стопани, пререгистрация и актуализиране на данните за вече регистрирани такива, и отписване на земеделски стопани при прекратяване на дейността им.

**БРОЙ РЕГИСТРИРАНИ ЗЕМЕДЕЛСКИ СТОПАНИ ПО МЕСТОЖИВЕЕНЕ В ОБЩИНИТЕ НА ОБЛАСТ СЛИВЕН**

|  |  |  |  |  |  |
| --- | --- | --- | --- | --- | --- |
| **Община** | **2020г.**  **/бр/** | **2021г.**  **/бр/** | **2022г.**  **/бр/** | **2023г.**  **/бр/** | **2024г.**  **/бр/** |
| **Сливен** | 2 502 | 2 444 | 2338 | 2 259 | 2 185 |
| **Нова Загора** | 537 | 533 | 520 | 504 | 487 |
| **Котел** | 506 | 495 | 450 | 420 | 392 |
| **Твърдица** | 279 | 279 | 267 | 262 | 249 |
| **Всичко за областта:** | **3824** | **3751** | **3575** | **3 445** | **3 313** |

**ЮРИДИЧЕСКИ СТАТУС НА РЕГИСТРИРАНИТЕ ЗС - ПРЕЗ 2024 г.**

1. Физически лица - 3 313 бр.
2. Юридически лица - 344 бр.

в т.ч.:

* Еднолични търговци - 41,
* АД - 2,
* ЕООД -206,
* Кооперации -13,
* ООД - 78,
* Сдружения - 1,
* Други- 3.

**Дейности на регистрираните земеделски стопани – 2024 г.:**

* Брой регистрирани земеделски стопани с дейност "**животновъдство" - подали данни в табл. 3 на анкетен формуляр - 941 бр.**
* Брой регистрирани земеделски стопани с дейност "**растениевъдство"** - подали данни в таблица 1 от анкетен формуляр - **2 995 бр.**

Областна дирекция ”Земеделие” гр. Сливен предоставя ежемесечно по електронна поща на териториалните поделения на агенция по заетостта информация за регистрираните земеделски стопани- физически лица, съгласно чл. 18, ал. 6 от Наредба № 3/ 1999 г. на МЗХ.

Информация за регистрирани земеделски стопани ежемесечно ползват Държавен фонд "Земеделие" - РА**,** НСИ, НАП, МВР, и други държавни органи, при спазване разпоредбите на Наредба № 3 - чл. 18, Закона за защита на личните данни, Закона за достъп до обществена информация.

***2.2.6.******БРАКУВАНЕ НА ТРАЙНИ НАСАЖДЕНИЯ.***

Нормативна уредба - чл. 18 от Закона за собствеността и ползването на земеделските земи /ЗСПЗЗ/ и чл. 26б, ал. 2 от Правилника за прилагане на ЗСПЗЗ.

През 2024 г. в ОД"Земеделие" гр. Сливен са постъпили 23 бр. заявления за бракуване на трайни насаждения - овощни градини, всички с изтекъл амортизационен срок и съответно с издадени протоколи за бракуване.

***2.2.7. развитие на селските райони***

**През отчетния период са извършвани следните дейности в изпълнение на мерките от ПРСР:**

* Провеждане на консултации със земеделските стопани по мерките от програмата;
* Оказване на помощ на земеделските производители и даване на насоки за извършваната от производителите дейност и регистрирането им в регистъра на земеделските производители и ИСАК.
* В ОД ”З” и ОСЗ на информационните табла се помества последната важна за фермерите информация
* Осъществява се непрекъснато взаимодействие с експертите от Областната служба за съвети в земеделието, ОД на БАБХ и ДФЗ-РА като се обсъждат въпроси, касаещи действията, които трябва да предприемат бъдещите бенефициенти по ПРСР.
* На всички земеделски производители регистрирани по Наредба №3/1999 г. и стопани, включени в Системата за земеделска счетоводна информация се оказва съдействие при посещението им в ОСЗ и при подаване на заявления в ИСАК

***2.2.8. Информационно разяснителни кампании и обучение***

**Информационни кампании, медийни изяви и публикации**

Ежедневно, при посещение на стопаните, експертите от дирекцията и общински служби по земеделие дават компетентни консултации и съвети по следните направления:

* Регистрация в ИСАК;
* Кандидатстване по схеми и мерки за подпомагане на площ;
* Разяснения по наредбите от ПРСР;
* Регистрация на ЗП по Наредба № 3/1999 г.

Служителите изпълняват и други задачи, а именно: теренни проверки, отговори на жалби и молби на граждани по различни направления /по ЗСПЗЗ, ЗВСГЗГФ и правилниците за прилагането им ЗСПЗЗ; ЗОЗЗ; Наредба № 3 и др./; обработка на преписки по различни процедури свързани с дейностите на ОДЗ/ОСЗ; провеждане на комисии; провеждане на статистически наблюдения; контрол на растителна продукция при внос и износ; даване на юридически и друг вид консултации на граждани по разнородни въпроси и др.

Потърсено бе съдействието на кметовете по населени места за публикуване на важни общодостъпни места по селата, както и лично уведомяване на фермерите за възможностите за кандидатстване по схемите за единно плащане на площ и националните доплащания за животни.

Информация, данни, документи и др. по всички актуални кампании, обяви, постановени решения, заповеди, протоколи и др. новини, които касаят гражданите, се публикуват своевременно в съотвените секции на интернет страницата на ОДЗ гр. Сливен: [*http://www.mzh.government.bg/ODZ-Sliven*](http://www.mzh.government.bg/ODZ-Sliven)*.*

***2.2.13. КОНТРОЛ НА ЗЕМЕДЕЛСКА И ГОРСКА ТЕХНИКА.***

Дейността на главните инспекторите от ГД “АР“ към ОД „Земеделие“ гр. Сливен през изминалия период се основаваше на изпълнение на нормативните документи и задачите, поставени в годишния план за осигуряване на безопасна земеделска и горска техника и машини за земни работи.

**Регистрация на земеделска и горска техника**

Дейностите, свързани с регистрацията на земеделската и горската техника са едни от най-важните в дейността на инспекторите от ГД“АР“. Регистрацията на земеделската и горската техника дава възможност да се следи техническото състояние на всяка конкретна машина, да се контролира нейната безопасност при работа и транспорт. Осигуряване използването на безопасна техника при работа и транспорт в селското и горското стопанство в Област Сливен беше и една от целите на инспекторите, заложени в годишният план за дейността им през 2024 г. Това беше и предпоставка за недопускане на произшествия със земеделска техника през изминалата година. През 2024 г. са регистрирани 1110 броя земеделска, горска техника и машини за земни работи в област Сливен. От тях 389 броя са нови машини. Разпределението е посочено в таблицата по-долу както следва:

|  |  |  |  |
| --- | --- | --- | --- |
| № | Вид машина | Брой регистрации за периода | |
| Всичко | в т.ч. нови машини |
| 1 | 2 | 3 | 4 |
|  | **ГРУПА А** |  |  |
| 1 | Верижни трактори | 5 |  |
| 2 | Колесни трактори | 289 | 55 |
| 3 | Самоходни шасита | 1 |  |
| 4 | Друга самоходна техника | 132 | 38 |
| 5 | Тракторни ремаркета | 119 | 43 |
| 6 | Горска техника | 6 | 1 |
|  | **ГРУПА Б** |  |  |
| 7 | Зърнокомбайни | 21 | 3 |
| 8 | Самоходни силажокомбайни | 1 |  |
| 9 | Други самоходни машини | 8 | 5 |
|  | **ГРУПА В** |  |  |
| 10 | Машини за сеидба и садене | 45 | 24 |
| 11 | Машини за торене и растителна защита | 219 | 63 |
| 12 | Фуражоприбиращи и фуражопреработващи | 122 | 76 |
| 13 | Почвообработващи | 199 | 57 |
| 14 | Сушилни и други |  |  |
| 15 | Зърно и семепочистващи | 1 | 1 |
| 16 | Машини за поливане | 10 | 10 |
| 17 | Горска техника | 15 | 9 |

**Контрол по техническото състояние и безопасността на техниката.**

Техническото състояние на техниката е важно не само за работоспособността и изправността на техниката, но и за нейната безопасност. Всяка незначителна неизправност особено в механизмите за управление и спирачната система при определени условия би могла да доведе до тежки наранявания. Поради тази причина основното вниманието на инспекторите е насочено при извършването на техническите прегледи на земеделската техника към тези системи на машините. Не се допуска регистрация на нова техника без декларация или сертификат за съответствие, което е доказателство, че техниката, която се пуска в употреба е безопасна. Друг фактор, който влияе на безопасността на употреба на техниката е нейната видимост от останалите участници в движението по пътищата. Това се постига с осигуреност на светлоотразителни триъгълници, табели, знаци и наличието на покрива на самоходната техника на устройства за жълта мигаща и пробляскваща светлина. През 2024 г. са извършени 5537 броя прегледи на земеделска, горска техника и машини за земни работи.

|  |  |  |
| --- | --- | --- |
| № | Вид машина | от началото на годината |
|
|  | **ГРУПА А** |  |
| 1 | Верижни трактори | 19 |
| 2 | Колесни трактори | 1841 |
| 3 | Самоходни шасита | 6 |
| 4 | Друга самоходна техника | 526 |
| 5 | Тракторни ремаркета | 769 |
| 6 | Горска техника | 31 |
|  | **ГРУПА Б** |  |
| 7 | Зърнокомбайни | 227 |
| 8 | Самоходни силажокомбайни | 17 |
| 9 | Други самоходни машини | 33 |
|  | **ГРУПА В** |  |
| 10 | Машини за сеидба и садене | 209 |
| 11 | Машини за торене и растителна защита | 403 |
| 12 | Фуражоприбиращи и фуражопреработващи | 501 |
| 13 | Почвообработващи | 737 |
| 14 | Сушилни и други | 2 |
| 15 | Зърно и семепочистващи | 5 |
| 16 | Машини за поливане | 74 |
| 17 | Горска техника | 137 |

Правоспособността и квалификацията на трактористите и комбайнерите също пряко влияе върху безопасната работа и транспорт на земеделска и горска техника. През изминалата година има издадени 275 броя свидетелства за правоспособност за работа със земеделска и горска техника. Постигнато бе бързо административно обслужване на гражданите при регистрация на земеделската им техника. През периода си взаимодействахме с органите на НАП, Частни съдебни изпълнители, Съд с обмен на данни за притежатели на земеделска техника. През изтеклият период пътни инциденти с участието на земеделска и горска техника довели до трагичен край на участващите в инциденти не е имало.

***2.3. Аграрно развитие***

**2.3.1. Поддържане регистри по чл. 15 ал. 2 от Закон за животновъдството и чл. 8 от Закона за пчеларството**

В ОД ”Земеделие” Сливен се водят **2 вида регистри** за развъдните ферми и стопанства съгласно изискванията на Закона по животновъдството, в които има регистрирани през 2024 г. общо **3 броя ферми** както следва:

1. **Регистър на развъдните ферми и стопанства**, произвеждащи чистопороден и хибриден материал от птици – **1 бр.** регистрирана люпилня.
2. **Регистър на пчелините за производство** на елитни и племенни пчелни майки и рояци по чл. 19 ал. 2 от Закона за пчеларството – един /**1 бр./** регистриран производител.

***2.3.2.* Дейности на комисиите към ОД „Земеделие“ гр. Сливен:**

**Комисия по чл. 17, ал. 1, т. 1 от ЗОЗЗ за промяна предназначението на земеделски земи.**

През отчетния период са проведени **7 /седем/** заседания на Комисия по чл. 17, ал. 1, т. 1 от ЗОЗЗ, като по разгледаните преписки са постановени следните решения:

* Отложени – **0 бр**.
* разрешение за временно ползване – 0 **бр.**
* утвърдени площадки за проектиране - **4 бр.**
* изменени решения - **0 бр.**
* откази за промяна на предназначението – **0 бр.**
* отменени решения за промяна предназначението - **0 бр.**
* имоти с променено предназначение - **22 бр.**

**Влезлите в сила** през 2024 г. решения за промяна предназначението на земеделски земи са 21 бр. за имоти с обща площ 61,173 дка и внесена по сметка на ОД “Земеделие” такса в размер на 50383,08 лева.

**Издадените** през 2024 г. удостоверения за промяна предназначението на земеделски земи на основание чл. 24б, ал. 6 от ЗОЗЗ за изграждане на обект за производство на енергия от възобновяеми източници са 10 бр. за имоти с обща площ 113,57 дка и внесена по сметка на ОД “Земеделие” такса в размер на 4719,46 лева.

През годината са издадени, по искане на собственици на земеделски земи, общо **56 акта** по наредбата **за категоризация на земеделските земи** при промяна на тяхното предназначение.

Анализът на данните показва, че преобладават искания за промяна предназначението на земеделски земи с цел изграждане на фотоволтаични централи, складови и производствени обекти, жилищни сгради.

**2.3.3. Агростатистика**

Проведените наблюдения през 2024 г. по Агростатистика са :

* Пчеларство в България през 2024 година. Размера на извадката е 145 броя.
* Статистическо наблюдение на птицевъдството в България през 2023 година. Размера на извадката е 44 броя.
* Събирани са данни за броя на закланите животни в кланиците и количеството месо от 7 кланици за 2023 година
* Събирани са данни за количеството преработено мляко и производството на млечни продукти от 18 мандри за 2023 година
* Събирани са данни за дейността на млекопреработвателните предприятия и производство на млечни продукти по месеци за 2024 година на 15 мандри.
* Събирани са данни за дейността на кланиците и производство на червени меса по месеци за 2024 година на 6 кланици.
* Наблюдение на люпилните по месеци за 2024 година – анкетирани са 1 броя люпилни.
* Статистическо наблюдение на дейността на предприятията, преработващи плодове и зеленчуци през 2023 година – 7 броя.
* Система за земеделска счетоводна информация. По извадка 37 стопанства са с двустранно счетоводство, а 44 стопанства са без счетоводство.
* През месеци юни се извърши провеждане на наблюдение за определяне на прогнозата на добивите от пшеница и ечемик – реколта 2024 година.
* Наблюдение на заетостта и използването на територията на страната през 2024 година /БАНСИК 2024/. Броят на сегментите е 97, разпределени в 4-те общини на територията на област Сливен.
* Добиви от земеделски култури - реколта 2024 г. Размер на извадката 439 бр.
* Производство на плодове през 2024 г. Размер на извадката 386 бр.
* Производство на зеленчуци през 2024 г. Размер на извадката 107 бр.
* Производство на грозде и вино през 2024 г. Размер на извадката 227 бр.
* Брой на селскостопански животни към 01.11.2024 г. Размер на извадката 339 бр. Стопанства.
* Интегрирана статистика на земеделските стопанства през 2023 г. Размер на извадката 2325 бр. статистически въпросници.

***2.3.4. Поземлени отношения***

**Състояние и управление на ДПФ**

Понастоящем земите, собственост на ДПФ в област Сливен са **33 667,692** **дка**, като обработваемите са разпределени по общини и ползване, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Обща площ на земеделските земи от ДПФ, дка** | **Предоставени за ползване земеделски земи** | | **Необработвани земеделски земи** | | **Свободни земеделски земи** | |
| **имоти, брой** | **площ, дка** | **имоти, брой** | **площ, дка** | **имоти, брой** | **площ, дка** |
| Котел | **17825.797** | 146 | 10186,964 | 52 | 4440.974 | 23 | 3197.826 |
| Нова Загора | **3428.118** | 96 | 3240.332 | 4 | 124.048 | 4 | 63.738 |
| Сливен | **11459.768** | 184 | 5008,632 | 20 | 1148.383 | 53 | 5298.6434 |
| Твърдица | **954.009** | 16 | 843.577 | 2 | 62.367 | 6 | 48.065 |
| **ОБЩО ЗА ОБЛАСТТА** | **33667.692** | **442** | **20186.933** | **86** | **6141.706** | **78** | **7238.080** |

През отчетния период се наблюдава намален интерес от страна на земеделските производители към наемане чрез търг под наем/аренда на земеделски земи от ДПФ в област Сливен. Това се дължи на наличие на „негодни за предоставяне” земи на ДПФ - част от имотите са с малки размери, отдалечени от пътища с трайна настилка и населени места, не са подходящи за интензивно земеделие, както и самозалесили се и захрастени.

**Извършени проверки за ползване на земеделските земи от ДПФ, съгласно чл. 47, ал. 8 от ППЗСПЗЗ.**

През 2024 г. са извършени две проверки на ползването на имотите от ДПФ като резултатите са отразени в протоколи.

**Уреждане на собствеността върху прилежащата земя към сгради и съоръжения на организациите по § 12 от ПЗР на ЗСПЗЗ:**

* През отчетния период са постъпили 1**2 бр**. заявления за уреждане на собствеността върху прилежащата земя към сгради и съоръжения на организациите по § 12 от ПЗР на ЗСПЗЗ. Издадени са **10 бр.** заповеди за продажба на земя частна държавна собственост, прилежаща към сгради и съоръжения на организации по §12 от ПЗР на ЗСПЗЗ. Сключени са **10 бр.** договори за покупко-продажба на земя – частна държавна собственост по чл. 27, ал. 6 от ЗСПЗЗ.

Продадени са **12 бр**. парцели с обща площ **21.145 дка** и стойност **139 459,00 лева**, платен наем в полза на държавата **76 527,57 лева**.

* Във връзка с чл. 27, ал. 8 от ЗСПЗЗ и §12a от ПЗР на ЗСПЗЗ са постъпили **18 бр**. заявления. Сключени са **6 бр.** договори за покупко-продажба на земя – частна държавна собственост по реда на чл. 27, ал. 8 от ЗСПЗЗ.

Продадени са **7 бр.** парцели с площ **19.394 дка** на стойност **105 960,00 лева**.

* Сключени са **3 бр.** договори за покупко-продажба на земя – частна държавна собственост по реда на § 12a от ПЗР на ЗСПЗЗ.

Продадени са **5 бр**. парцели с обща площ **35.068 дка** на стойност **143 445,00 лева**.

***2.3.5. информация за извършените административни услуги в од „земеделие” сливен и осз през 2023 г.***

|  |  |
| --- | --- |
| **Номер и наименованиие на услугата в РУ към 01.01.2023 г.** | **Общ брой предоставяни на АУ** |
|
| 1822-Регистрация на земеделски стопани | 3 150 |
| 905-Издаване на разрешение за бракуване на трайни насаждения с неизтекъл/ изтекъл срок на амортизация | 23 |
| 1360-Издаване на акт за категоризиране на земеделски земи | 56 |
| 904-Издаване на решение за промяна предназначението на земеделски земи за неземеделски нужди с площ до 50 дка | 22 |
| 2572-Издаване на становище за строителство в земеделските земи без промяна на предназначението им | 7 |
| 3403 -Издаване на Удостоверение за промяна на предназначението на земеделска земя за неземеделски нужди за изграждане на обекти за производство на енергия от възобновяеми източници по реда на чл.24б, ал.6 от ЗОЗЗ | 10 |
| 1115-Регистрация на развъдни ферми и стопанства за чистопороден и хибриден разплоден материал при свине и птици | 0 |
| 1101-Регистрация на племенни и репродуктивни пчелини за производство на елитни и племенни пчелни майки и отводки (рояци) | 1 |
| 2521-Регистрация на земеделската и горска техника, превозните средства и машините за земни работи | 2287 |
| 2520-Извършване на технически прегледи на земеделската и горска техника, превозните средства и машините за земни работи | 4358 |
| 2567-Издаване на удостоверение за вписване в базата данни на нов обект за съхранение на зърно | 0 |
| 2647-Издаване на разрешение за изкупуване на суров тютюн | 0 |
| 475-Регистрация на производителите на бубено семе | 0 |
| Декларации от ЮЛ/ФЛ за произведено и налично зърно | 491 |
| Декларации от ЮЛ/ФЛ за пререботено зърно | 416 |
| Предоставяне на достъп до обществена информация | 1 |
| Преписки за продажба на прилежащи площи към сгради или съоръжения в стопанските дворове на бившите ТКЗС | 12 |
| Преписки за продажба на земи-частна държавна собственост, представляващи свободни, негодни за земеделско ползване и неподлежащи на възстановяване земи по ЗСПЗЗ | 14 |
| Преписки за продажба на земеделските земи по § 12а от ПЗР на ЗСПЗЗ - частна държавна собственост | 2 |
| Преписки за придобиване на собственост върху земи от ДПФ, заети с трайни насаждения | 0 |
| Проведени търгове за отдаването на земите от Държавния поземлен фонд под наем или аренда чрез търг или конкурс | 2 |
| Проведени статистически наблюдения | 71 |
| Отписване от регистъра на земеделските стопани | 52 |
| Изготвени отговори от ЧСИ и ДСИ | 349 |
| Кореспонденция с НАП и НОИ | 332 |
| Издадени наказателни постановления | 9 |
| 1824-Издаване на препис от решение на поземлена комисия или Общинска служба по земеделие | 623 |
| 989-Издаване на талон за аренда или наем | 342 |
| 1828-Заверяване на оценки на земеделски земи, извършени по реда на Наредбата за реда за определяне на цени на земеделски земи | 0 |
| 1822-Регистрация на земеделски стопани | 3902 |
| 2652-Регистрация на тютюнопроизводители | 12 |
| 703-Издаване на удостоверение за реституционни претенции | 533 |
| 1679-Установяване на промяна в начина на трайно ползване на имот | 151 |
| 1117-Регистриране на заявления за подпомагане на земеделски стопани по схемите за директни плащания | 2787 |
| Регистриране на заявления за държавна помощ | 3466 |
| Регистрация на договори в FERMA Win /ползване на земеделски земи и договори/ | 4131 |
| 3116 Регистрация на розопроизводителите, розопреработвателите, обектите за производство на продукти от цвят на маслодайна роза и на насажденията от маслодайна роза. | 28 |
| Предоставяне на цифрова информация в SHP и/или DBF файл | 470 |
| 3345 Изготвяне на протоколи за установяване на щети в следствие на природни бедствия или неблагоприятни климатични условия | 335 |
| Прием на заявления за изплащане на суми за имоти по чл.37в,ал.3, т.2 от ЗСПЗЗ и имоти по чл.37ж, ал.5 от ЗСПЗЗ | 481 |
| Регистрирация на декларации по чл.69 от ППЗСПЗЗ | 1403 |
| Регистрирация на заявления по чл.70 от ППЗСПЗЗ | 5 637 |
| Регистрация на заявления за пропаднали площи | 470 |
| Издаване на справка от масивите за ползване | 502 |
| Издаване на справка за правно основание на имоти/във формат CSV | 911 |
| Издаване на справка за наличен брой животни | 551 |
| Издаване на скица на поземлен имот в урбанизирана територия | 51 |
| Издаване на скица на поземлен имот в неурбанизирана територия | 1182 |
| Издаване на скица на сграда в урбанизирани територии находящи се извън населените места | 5 |
| Издаване на удостоверение за наличие или липса на данни за имот | 970 |
| Приемане на заявления за извършване на промени в кадастралния регистър на недвижимите имоти | 2044 |

* + 1. ***2.3.6 КООРДИНАЦИЯ НА ДЕЙНОСТТА С ВРБ И ДРУГИ ИНСТИТУЦИИ, ИМАЩИ ОТНОШЕНИЕ КЪМ ДЕЙНОСТТАНА ЗЕМЕДЕЛСКИТЕ ПРОИЗВОДИТЕЛИ:***
    2. ОД наДържавен фонд „Земеделие” – РА.
    3. Областна служба за съвети в земеделието.
    4. ОД на Българскаагенция по безопасностна храните.
    5. Териториално звено на ИА по лозата и виното.
    6. РД по селекция и репродукция в животновъдството.
    7. ТЗ по рибарство и аквакултури.
    8. Служба по геодезия, картография и кадастър.
    9. Агенция по заетостта.
    10. Областна администрация.
    11. Регионална дирекция на горите.

По време на кампанията за прием на заявления 2024 г. контактите с ОД БАБХ и РА се осъществяваха ежедневно за отстраняване на съществуващите текущи проблеми.

***3. ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА.***

През отчетния период няма промяна в организационната структура на ОД „Земеделие“, гр.Сливен. Тя е структурирана в две дирекции – Дирекция „Администратвно-правна, финасово-стопанска дейност и човешки ресурси“ и Главна дирекция „Аграрно развитие“ с три териториални звена /Общински служби по земеделие – Сливен, Нова Загора и Котел/. Административното ръководство на ОДЗ се осъществява от Главен секретар.

***4. ПРОГНОЗА ЗА РАЗВИТИЕ НА ЗЕМЕДЕЛИЕТО В ОБЛАСТТА ПРЕЗ 2024 година*.**

**4.1. Прогноза за структура на растениевъдството и очаквани добиви от основните култури**

**4.1.1 Форма на стопанисване на обработваемата земя**:

Продължава тенденцията за намаляване дела на кооперациите за сметка на обработване на земята под формата на аренда. От съществуващите на територията на област Сливен земеделски кооперации, ефективно работят 16 земеделски кооперации пререгистрирани по закона за кооперациите.

Основни форми на стопанисване на земята :

* кооперации – 10 % от обработваемите земи;
* арендатори – 70 % от обработваемите земи;
* частни стопани и частни сдружения – 20 % от обработваемите земи;

**4.1.2. По направление зърнопроизводство – равнините територии на областта**

**Есенни култури**

Разпределението на есенните култури по площи през 2025 година няма да се различава съществено от това през предходната година. Основно това се дължи на новите интервенции за подпомагане и ориентиране на фермерите към отглеждане на култури с по-високи ставки при подпомагане.

**Слънчоглед -** Площите предвидени за сеитба на слънчоглед ще бъдат близки до тези от предходната година.

**4.1.3. По направление овощарство и лозарство – основно в равнинните и полупланински части на областта**

През 2024 година продължи създаването на овощни и лозови насаждения основно в общините Сливен, Нова Загора и Твърдица. Очаква се площта на основните овощни видове - праскови, череши, лозя да се увеличи. Налага се повишен интерес от страна на земеделските стопани към внедряване на нови сортове, високодобивни, устойчиви на променливите климатични условия и като цяло повишена култура на земеделие.

**4.1.4. По направление зеленчукопроизводство – основно в равнините територии**

Тенденция към увеличение бележат площите, заети със зеленчукови култури. Като основна причина за това е осъщественото **субсидиране на качествената продукция от плодове и зеленчуци**, което се отрази благоприятно на отрасъла. Зеленчукопроизводството в областта се развива в две направления:

**Оранжерийно –** представено от стопани в Сливенска и Новозагорска община.

**Полско -** характерно за полското производство е, че се представлява от дребни производители, които стопанисват площи в размер от 0.1 ха до 0.5 ха. Наблюдава се увеличаване на площите със зеленчукови култури в общините Сливен и Нова Загора.

Към настоящият момент климатичните условия са благоприятни за развитието на всички видове култури, което е предпоставка за добро презимуване на същите и навременното им развитие през пролетта. Наличната земеделска техника е достатъчна за провеждане на агротехническите мероприятия.

Отглеждането на алтернативни култури, като роза, шипки, хмел, гъби, билки и др., с възможности за отглеждане на територията основно на планинските и полупланински територии на областта, все още трудно навлиза в структурата на земеделието.

**4.1.5. Прогноза за структура на животновъдството – особености и очаквани добиви**

Животновъдството остава един от приоритетните сектори. Направена е актуализация на действащата нормативна база, разширен е обхватът на прилаганото държавно подпомагане, като нараства размерът на схемите за обвързано с производството подпомагане и се увеличава подкрепата за животни под селекционен контрол, с което се цели ръст на отглежданите животни, производство на качествена и безопасна за здравето на потребителите храна, повишаване доходите и жизнения стандарт на фермерите.

Анализирайки състоянието на животновъдството през последните години, природо-климатичните условия, съществуващите традиции в областта за производството на животински продукти, изградената инфраструктура и засиленият интерес към ПРСР за финансово подпомагане на сектора ни дават достатъчно основание, в **краткосрочен план през 2025 г., да очакваме**:

* Ускоряване процеса на **повишаване концентрацията на отглежданите животни** в професионалните стопанства и пренасочване на дребните производители от пазара към алтернативни дейности според региона в който работят.
* Завишаване интереса на фермерите да отглеждат **повече месодайни говеда, овце, кози и биволи** – незапълнена ниша в сектор животновъдство.
* **Подобряване генетичния потенциал** чрез внос на високопродуктивни млади животни или подмяна на отглежданите породи и хибриди в животновъдството за подобряване качеството и количеството на млякото и месото, инвестиране в **модерни технологии** за намаляване на себестойността на продукцията, в **подобряване на конкурентноспособността на фермите.**
* Повишаване производството на **висококачествена и безопасна суровина** за преработка.
* **Разширяване обхвата на дейност** на развъдните и браншови организации, извършваните консултантски услуги на фермерите за повишаване квалификацията по организация и ръководене на процесите във фермите, наблюдение на здравния статус на животните, както и по въпросите свързани с реконструкция и модернизация на сградовия фонд.
* **Обединение в организации на производителите** с цел търсене на най-добрите цени и пазари за продукцията си.

**В резюме за развитие на земеделието бихме могли да обобщим следните изводи:**

Климатичните и природни ресурси на област Сливен предлагат широки възможности за селскостопанска дейност. Почвено-климатичните условия, наличието на необходимата инфраструктура, опита и традициите на местните земеделски производители са предпоставка за интензивно развитие на отрасъла. Необходимо е да се търсят инвестиции за обновление на нови техники и технологии, сортове и видове, водещи до подобряване на качеството на произвежданите селскостопански продукти.

Повишеното търсене на екологично чисти продукти в световен мащаб е предпоставка за развитие на екологично чисто растениевъдство и животновъдство. Чрез развитието на биологично земеделие би могло да се постигне баланс между производството на хранителни продукти, спазване условията за опазване на околната среда и намаляване на безработицата. Целта на биологичното производство е разширяване на земеделската дейност чрез използване на селскостопанските земи в съответствие с изискванията за опазване на околната среда. От друга страна наличието на висок процент пустеещи земи в планинските и полупланинските райони на областта би благоприятствало и улеснило въвеждането на добри агро-екологични практики.

**Предложения и идеи за подобряване работатана ОД ”Земеделие” гр. Сливен**

**Основни цели за достигане и дейности**

Основните дейности на дирекцията са насочени към изпълнение на държавната политика в областта на земеделието за насърчаване развитието на конкурентоспособно земеделие и жизнеспособни селски райони, при устойчиво управление на природните ресурси и спазване на високи стандарти за безопасност на храните и хуманно отношение към животните и подобряване на качеството на живот в изпълнение на целите и приоритетите на МЗХ.

**Насочване на всички дейности на експертите от дирекцията за осъществяване на следните цели:**

* Развитие на аграрния отрасъл за осигуряване на производство на продукти с висока добавена стойност при устойчиво развитие на природните ресурси;
* Уреждане на поземлените отношения с цел създаване на устойчивост и справедливост, чрез защита на собствениците и на ползвателите на земеделски земи и стимулиране окрупняването на земеделските площи;
* Развитие на пазарно ориентирани конкурентноспособни земеделски стопанства;
* Преодоляване на структурния дисбаланс в отрасъл „Селско стопанство“ и в неговите подотрасли;
* Повишаване доходите на земеделските производители;
* Създаване на условия за устойчиво развитие на малките стопанства като източници на доходи и заетост;
* По-добро управление на риска в аграрния отрасъл;
* Възстановяване, опазване и укрепване на екосистемите, свързани със селското и горското стопанство;
* Оптимизиране на поземлените отношения, гарантиращи ефективността на земеползването и увеличаване на доходите от земеделска дейност;
* Подобряване конкурентноспособността на първичните производители;
* Осигуряване на надеждна статистическа информация в областта на земеделието.

**Възможни дейности:**

* Провеждане на информационни кампании за популяризацията на територията на цялата област /особенно в планинската и полупланинска част на областта/ за въвеждане на биологично производство;
* Прилагането на програми за развитие на населените места в общините Котел, Твърдица и частично в Нова Загора за подпомагане тяхното социално-икономическо развитие и за преодоляване неравномерното им развитие;
* За създаване на устойчивото развитие на селските райони е възможно насочването към дейности в няколко основни области: земеделие, горско стопанство и алтернативен туризъм. Решаването на проблемите в тези райони трябва да обхваща всички параметри на устойчивото развитие – околна среда, инфраструктура, социални и икономически аспекти и взаимодействието между тях;
* Съдействие на земеделските стопани за включване и усвояване в максимална степен на предлаганите държавни помощи и европейски средства за финансиране на земеделието, като инструмент за решаване на проблемни и приоритетни насоки в земеделската политика;
* Стимулиране на инвестиционния процес в земеделието за техническа и технологична модернизация на сектора;
* Засилване подкрепата на земеделски производители за увеличаване на производството и преработката на суровини за налагането им като важен фактор за икономическо развитие и социална стабилност;
* Съдействие на стопаните за създаване на условия за изграждане на малки и средни предприятия за дейности, създаващи доходи извън земеделското производство;
* Ориентиране на малките и средните земеделски производители към директна продажба на висококачествени и безопасни земеделски суровини и преработени храни на крайния потребител;
* Подпомагане и ускоряване на процеса за обединяване на земеделските производители в организации на производителите;
* Ориентиране на стопаните към съхраняване на генетичните ресурси, местните породи животни и въвеждане на нови сортове растения, адаптирани към специфичните природни условия нарегиона, подобряване условията за хуманно отношение при отглеждане на животните;
* Насърчаване на производителите за дейности към модернизиране и възстановяване на хидромелиоративната инфраструктура за ефективноизползване на водните ресурси;
* Актуализиране на подхода с нови преференции към земеделските стопани, включени в обхвата от стопанства, подаващи агростатистическа и счетоводна информация по различните форми на обследване в земеделието от страна на дирекция „Агростатистика” на МЗХ;
* Адекватно и своевременно информиране на земеделските производители за състоянието на пазарите на земеделски продукти;
* Съдействие и консултиране на стопаните за осигуряване на съвременно професионално образование в аграрния сектор;
* Ускоряване въвеждането на нови научни знания и иновации за стабилизиране и развитие на земеделското производство в региона;
* Оптимизиране използването на земеделските земи чрез ускоряване процеса на комасация, насърчаване прилагането на екологосъобразни практики с оглед опазване на земеделските земи и подобряване на продуктивните им качества;

Областна дирекция ”Земеделие” гр. Сливен ще продължи последователната политика за постигане на целите на Програмата на правителството за европейско развитие на България, която извежда развитието на селското стопанство като основен фактор за общото икономическо развитие на страната.